יהושע

פרק י'
[bookmark: _gjdgxs]תקציר פרק י': מלחמת מלכי הדרום: ירושלים, חברון, לכיש, ירמות ועגלון. "שמש בגבעון דום וירח בעמק איילון". כיבוש דרום הארץ, והריגת כל תושבי הערים הכבושות.
מלחמת מלכי הדרום (מלחמת מלכי האמורי, מלחמת מורד בית חורון)
אדוני צדק, מלך ירושלים, אוסף עוד ארבעה מלכים (ביחד איתו, חמישה) מאזור דרום הארץ להילחם נגד הגבעונים בגלל שהשלימו (כרתו ברית) עם בני ישראל.
הגבעונים קוראים ליהושע לעזור להם במלחמתם (בגלל הברית שכרתו עם ישראל הם מצפים שהם יעזרו להם במלחמה).
יהושע יוצא מהגלגל עם חייליו ומפתיע את חמשת מלכי האמורי.
ה' אומר ליהושע שלא יפחד וגורם למהומה במחנה חמשת המלכים.
יהושע מאלץ אותם לסגת מערבה לכיוון מורד בית חורון שם עושה ה' נס ומשליך על צבא מלכי האמורי אבני ברד מן השמים. יהושע פונה לה' ומבקש ממנו בקשה חריגה : "שמש בגבעון דום וירח בעמק איילון", יהושע מבקש שמהלך היום הרגיל יחרוג ממנהגו (ישתנה): השמש והירח יעמדו ממהלכם ועל ידי כך שעות האור יתארכו ובני ישראל יוכלו לסיים את המלחמה. 
ה' נענה ליהושע והשמש עמד בחצי השמים ולא זז עד שהסתיימה המלחמה.
 (אם כן, יש שני ניסים במלחמה זו: 1. ה' זורק אבני ברד מהשמים.    2. עצירת היום ממהלכו.)
חמשת מלכי האמורי בורחים ומתחבאים במערה במקדה. כאשר שומע על כך יהושע הוא מצווה לסגור את המלכים במערה, לשמור על הפתח שלה שהם לא יוכלו לברוח ולהמשיך להילחם באויבים. רק אחרי שניצחו את כולם מצווה יהושע לפתוח את המערה ולהוציא את המלכים. 
יהושע מצווה על קציני אנשי המלחמה לשים את רגליהם על צוואר המלכים (זהו ביזוי למלכים וחיזוק לחיילי ישראל), ואומר לחייליו שלא יפחדו כי כך יעשה ה' לכל אויביהם.
יהושע הורג את המלכים שהתחבאו במערה במקדה ותולה את גופותיהם עד הערב ולאחר מכן הכניסו אותם למערה וסגרו אותה באבנים גדולות.
פירוט כיבוש ערי המלכים שהשתתפו במלחמה וערים נוספות בדרום הארץ.

סיכום נוסף - פרק י'  : מלחמת הגבעונים 
 מלך ירושלים – מלכיצדק  שמע כמו כל שאר המלכי האמורי את אשר עשה יהושע ליריחו ולהעי כמו כן על מעשה הבגידה של הגבעונים ,שכרתו ברית עם יהושע ולא יצאו למלחמה נגדו . 
בעקבות זאת מזמין מלכיצדק   את חבריו המלכים לכרות ברית ולצאת למלחמה כנגד הגבעונים הבוגדים ללמדם לקח  שאין להפר הסכמים . 
חמשת המלכים יוצאים לכיוון העיר גבעון וממתינים שם לבואם של אנשי גבעון .
אנשי גבעון שמעו על כך ומבקשים מיהושע כי יעזור להם במלחמתם כנגד חמשת מלכי האמורי וצבאם , היות והם כרתו ברית שלום והם מחויבים לעזור להם . יהושע נענה לבקשתם .  
יהושע  שולח צבא  אל העיר גבעון בלילה  למלכי האמורי וצבאם כדי להפתיעם בבוקר  . 
ואכן חילי המלכים מופתעים ונסים על נפשם כשראו את חילי יהושע . בדרך משליכים עליהם אבנים  כמו ברד . אלא  שיהושע מעריך כי הקרב אינו מסתיים  בעוד שהשמש עומדת לשקוע ולכן מבקש 
" שמש בגבעון דום וירח בעמק איילון " בדרך זו עוצר את מחוגי הזמן והשמש עומדת ברום השמיים . עד אשר יהושע וחייליו מכים מכה ניצחת את כל חיילי האמורי. 

פרק יא'.
תקציר פרק י"א: מלחמת מלכי הצפון במי מרום: מלך חצור, שמרון, מדון ואכשף. כיבוש צפון הארץ וסיום הכיבוש. שריפת חצור, הריגת כל תושבי הערים הכבושות.
בתום כיבוש כל ארץ כנען מארץ גושן ועד בקעת הלבנון , כל ההר  והשפלה , פרט לאיזור אשקלון ועזה אותם לא כבש יהושע , מתפנה יהושע לחק את הארץ לנחלות לכל שבט . 
גד , ראובן וחצי שבט מנשה מקבלים את עבר הירדן המזרחי כפי שהובטח להם . בעוד שאר השבטים מקבלים נחלות על פי גודלם. רק שבט לוי לא מקבל נחלה משל עצמו  וזאת משום שתפקידו להעביר תורת האל לעם ולכן חשוב שיחיה בקרבו ולא בנחלה נפרדת . 

מלחמת מלכי הצפון.
יבין מלך חצור אוסף את מלכי הצפון להילחם בישראל, הם מתאספים במי מרום ומתארגנים שם למלחמה.
ה' מצווה את יהושע לצאת להילחם בהם, הוא מבטיח לו שהם ינצחו ומצווה אותו לעקר את הסוסים ולשרוף את המרכבות של צבא מלכי הצפון.
יהושע עושה כציווי ה' ומפתיע את מלכי הצפון בזמן התארגנותם במי מרום, ומנצחם.
חצור נכבשת ונשרפת באש ושאר ערי הצפון נכבשות.
סיכום כל כיבושי יהושע בארץ.
הכרתת הענקים מאזור ההרים וסיום מלחמות יהושע.

פרק יב'
סיכום כיבוש כל הארץ: כיבושי משה בעבר הירדן המזרחי.  כיבושי יהושע בעבר הירדן המערבי.
רשימת 31 (ל"א) מלכי כנען שנוצחו על ידי יהושע. 





חלוקת הארץ לשבטים השונים : פרקים יג' – כא'.
פרק יג'
פרק י"ג: מפורטת הארץ הנשארת. חלוקת נחלות לגד, לראובן ולחצי המנשה. ללוי לא ניתן נחלה.
ה' פונה ליהושע ואמר לו שהוא כבר זקן ועדיין יש חלק גדול מהארץ שעדיין לא נכבש. 
מופיע פירוט של ה"ארץ הנשארת" – מקומות בארץ שעדיין לא נכבשו. 
ה' מצווה לחלק את כל הארץ לשבטים אפילו לפני שכבשו את המקומות והוא יעזור אחר כך לכבוש אותם. 
מופיע פירוט של השטחים שנתן משה לנחלה לשניים וחצי השבטים בעבר הירדן המזרחי.
שבט לוי לא מקבל נחלה כי ה' הוא נחלתם.

פרק יד'
פרק י"ד: כלב מבקש מיהושע לקבל את חברון לנחלה ויהושע נענה לבקשתו.
פתיחה לחלוקת עבר הירדן המערבי על ידי יהושע.
בני שבט יהודה פונים אל יהושע, וכלב בן יפונה מבקש לקבל את חברון לנחלה בגלל שמשה הבטיח לו בעקבות התנהגותו בפרשת המרגלים (כלב ויהושע היו היחידים מבין 12 המרגלים שלא דיברו רע על הארץ), יהושע נענה לבקשתו וכלב מקבל את חברון (=קרית ארבע).

פרק טו'
פרק ט"ו: חלוקת נחלת יהודה (גבולות נחלת יהודה).
כלב בן יפונה מקבל את חברון והוא מנצח שם את הענקים. 
כלב מבטיח שמי שיכבוש את קרית ספר (בעבר קראו למקום 'דביר') יקבל את עכסה בתו לאישה.
עתניאל בן קנז כובש את קרית ספר ומקבל את עכסה לאישה.
עכסה באה לאביה וצונחת מעל החמור, כאשר אביה שואל אותה מה קרה לה היא אומרת לו שהנחלה שקיבלה יבשה ואין בה מים ולכן היא מבקשת מכלב שייתן לה את גולות מים (שם של מקום) כי הוא מקום יותר פורה. כלב נענה לה ונותן לה את גולות עיליות ואת גולות תחתיות.
רשימות של ערי יהודה המחולקות לפי אזורי הארץ השונים שבנחלתם.

פרק טז'
פרק ט"ז: חלוקת נחלת אפרים - גבולות נחלת בני יוסף ותאור גבולות  נחלת שבט אפרים.
פרק י"ז: חלוקת נחלת מנשה. בקשת בני יוסף לקבלת שטח נוסף מכיוון שגדלו מאז יציאת מצרים, ותשובתו של יהושע היא שלילית ואומר להם שהם יכבשו את מקומם ויכרתו את העצים המפריעים להם.
פרק י"ח: שבעה שבטים שולחים נציגים "לכתוב" את הארץ. חלוקת נחלת בנימין.
פרק י"ט: חלוקת נחלות שמעון, זבולון, יששכר, אשר, נפתלי, דן.
פרק כ': ערי המקלט = ערי מועדה. ה' מצווה את יהושע לקבוע אלו ערים תהיינה ערי מקלט אליהן יברח הרוצח בשגגה (בלי כוונה).דיני הרוצח בשגגה: 	מי שרצח בלי כוונה יכול לברוח מגואל הדם אל עיר מקלט. עליו להגיע אל פתח שער העיר ולספר לזקני העיר על שארע, הם אוספים אותו אל העיר והוא יושב שם.
פרק כ"א: ערי הכהנים והלווים.
פרק כ"ב: פרשת המזבח שבנו בני גד, ראובן וחצי המנשה בעבר הירדן המזרחי.

פרק כג'
יהושע אוסף את מנהיגי העם ומזכיר להם את עזרתו הגדולה של ה' לעם בכיבוש הארץ.
יהושע מדרבן את העם לשמור את התורה, לדבוק בה', לא להתערב בגויים ולא לדבוק במעשיהם כדי שה' ימשיך להיטיב לעם כפי שהיטיב להם בעבר.
יהושע מזהיר את העם כי אם לא ישמרו את מצוות ה' הם יאבדו ויגלו מן הארץ.
פרק כד'
מות יהושע . יהושע נפטר בגיל 110 וכונה עבד ה' . להבדיל ממשה שהשאיר אחריו מנהיג 
לא משאיר יהושע יורש אחריו . קבורת יוסף ומות אלעזר בן אהרן וקבורתו.
יהושע אוסף את כל ישראל לשכם כדי לתת להם את נאום הפרידה שלו לפני מותו.
בנאום זה מתאר יהושע לעם את השגחתו המיוחדת של ה' על עם ישראל שבאה לידי ביטוי בהתערבות הישירה של ה' במהלכים היסטוריים רבים, גם על ידי ניסים שהמטרה שלהם היתה ליצור את העם ולעזור לו בקשייו, הוא מזכיר את ההיסטוריה של העם ואירועים שונים שהיו.
יהושע דורש מהעם להסיק מסקנה מהעבר: על העם לירא את ה' ולעבדו (ולהימנע מלעבוד עבודה זרה), הוא מבקש מהעם שיחליטו עכשיו באיזו דרך הם בוחרים, אם ללכת בדרך ה' או לדבוק באלוהים אחרים.
העם מתחייב לעבוד את ה' בעתיד.
יהושע מיידע את העם במשמעות המחייבת של הברית וכורת ברית מחודשת בין ה' לעם ומקים אבן לעדות על הברית המחודשת.
יהושע מת בן 110 שנים ונקבר בגבול נחלתו בתמנת סרח.
עם ישראל עבד את ה' בימי יהושע.
בני ישראל העלו את עצמות יוסף ממצרים וכעת קברו אותן בשכם בחלקת שדה שיעקב אבינו קנה מבני חמור אביו של שכם, והיא נחלת בני יוסף.
אלעזר בן אהרן הכהן מת וקברו אותו בגבעת פנחס בהר אפרים.    




